CELEX: 32005D0310(02)
Language: el
Date: 2005-02-28 00:00:00
Title: Απόφαση του Συμβουλίου, της 28 Φεβρουαρίου 2005 , για το διορισμό του Διευθυντή της Ευρωπόλ

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/2
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 28 Φεβρουαρίου 2005
   για το διορισμό του Διευθυντή της Ευρωπόλ
   (2005/C 60/02)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Σύμβαση για την ίδρυση Ευρωπαϊκής Αστυνομικής Υπηρεσίας (Σύμβαση Ευρωπόλ) (1), και ιδίως το άρθρο 29 παράγραφος 1 αυτής,
   Ενεργώντας ως αρχή αρμόδια για το διορισμό του Διευθυντή της Ευρωπόλ,
   Έχοντας υπόψη τη γνώμη του Διοικητικού Συμβουλίου,
   ΕΚΤΙΜΩΝΤΑΣ ΤΑ ΕΞΗΣ:
   
               (1)
            
            
               Λόγω της λήξης της θητείας του Διευθυντή της Ευρωπόλ που είχε διοριστεί με πράξη του Συμβουλίου της 29ης Απριλίου 1999 (2), επιβάλλεται ο διορισμός Διευθυντή.
            
         
               (2)
            
            
               Στον κανονισμό υπηρεσιακής κατάστασης του προσωπικού της Ευρωπόλ (3), και ιδίως στο Προσάρτημα 8, θεσπίζονται ειδικές διατάξεις για την επιλογή του Διευθυντή και των Αναπληρωτών Διευθυντών της Ευρωπόλ.
            
         
               (3)
            
            
               Το Διοικητικό Συμβούλιο υπέβαλε στο Συμβούλιο σύντομο κατάλογο των κατάλληλων προς διορισμό υποψηφίων, μαζί με τον πλήρη φάκελο εκάστου εξ αυτών, καθώς και τον πλήρη κατάλογο των υποψηφίων.
            
         
               (4)
            
            
               Βάσει όλων των σχετικών πληροφοριών του Διοικητικού Συμβουλίου, το Συμβούλιο επιθυμεί να διορίσει τον υποψήφιο που πληροί, κατά την άποψη του Συμβουλίου, όλες τις προϋποθέσεις για να καλύψει την κενή θέση του Διευθυντή,
            
         ΑΠΟΦΑΣΙΖΕΙ:
   Άρθρο 1
   Ο κ. Max-Peter RATZEL διορίζεται Διευθυντής της Ευρωπόλ από την 16η Απριλίου 2005 έως την 15η Απριλίου 2009.
   Άρθρο 2
   Η παρούσα απόφαση ισχύει από την ημέρα της έκδοσής της.
   Η παρούσα απόφαση θα δημοσιευτεί στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 28 Φεβρουαρίου 2005.
      
         
            Για το Συμβούλιο
         
         
            Ο Πρόεδρος
         
         F. BODEN
         
      
   
   
      (1)  ΕΕ C 316 της 27.11.1995, σ. 2.
   
      (2)  ΕΕ C 149 της 28.5.1999, σ. 18.
   
      (3)  Βλ. απόφαση του Συμβουλίου της 3ης Δεκεμβρίου 1998 για την έγκριση του κανονισμού υπηρεσιακής κατάστασης του προσωπικού της Ευρωπόλ (ΕΕ C 26 της 30.1.1999, σ. 23), όπως έχει τροποποιηθεί με την απόφαση του Συμβουλίου της 19ης Δεκεμβρίου 2002 (ΕΕ C 24 της 31.1.2003, σ. 1).